નવી દિલ્હીઃ ઇન્ટરનેટ કંપની ગૂગલ ટૂંકસમયમાં ભારતના લોકોને મોટી લોનો આપવાની સુવિધા ઉપલબ્ધ બનાવશે. આ માટે કંપનીએ ચાર ભારતીય બેન્કો સાથે સમજૂતિ કરવાની વાત જણાવી છે. તેમાં એચડીએફસી બેન્ક, આઇસીઆઇસીઆઇ બેન્ક, ફેડરલ બેન્ક અને કોટક મહિન્દ્રા બેન્કનો સમાવેશ થાય છે. નવી દિલ્હીમાં એક ઇવેન્ટમાં ગૂગલના પેમેન્ટ સર્વિસના વાઇસ પ્રેસિડન્ટે જણાવ્યું કે તેમના મારફત ગૂગલ ટૂંક સમયમાં મોટા પાયે કરોડો ભારતીયો સુધી પહોંચવા માગે છે.